---
title: 徐霞客游记·游太和山日记（上）
slug: welcome-to-termi
description: 《徐霞客游记》太和山上篇，写山路、水势与沿途景物，适合静心细读。
category: 古籍游记
post_type: article
pinned: true
status: published
visibility: public
noindex: false
tags:
  - 徐霞客
  - 游记
  - 太和山
  - 山水游记
---

# 徐霞客游记·游太和山日记（上）

登仙猿岭。十馀里，有枯溪小桥，为郧县境，乃河南、湖广界。东五里，有池一泓，曰青泉，上源不见所自来，而下流淙淙，地又属淅川。

自此连逾山岭，桃李缤纷，山花夹道，幽艳异常。山坞之中，居庐相望，沿流稻畦，高下鳞次，不似山、陕间矣。

骑而南趋，石道平敞。三十里，越一石梁，有溪自西东注，即太和下流入汉者。越桥为迎恩宫，西向。前有碑大书“第一山”三字，乃米襄阳笔。
