---
title: 徐霞客游记·游恒山日记
slug: rust-programming-tips
description: 游恒山、悬空寺与北岳登顶的古文纪行，气象开阔，层次分明。
category: 古籍游记
post_type: article
pinned: false
status: published
visibility: public
noindex: false
tags:
  - 徐霞客
  - 恒山
  - 悬空寺
  - 山水游记
---

# 徐霞客游记·游恒山日记

出南山。大溪从山中俱来者，别而西去。余北驰平陆中，望外界之山，高不及台山十之四，其长缭绕如垣。

余溯西涧入，又一涧自北来，遂从其西登岭，道甚峻。北向直上者六七里，西转，又北跻而上者五六里，登峰两重，造其巅，是名箭筸岭。

三转，峡愈隘，崖愈高。西崖之半，层楼高悬，曲榭斜倚，望之如蜃吐重台者，悬空寺也。
